Tamedyazt sumata: “Amedyaz”d awal amaynut id d-yekkan deg tantala n tlemmast n Atlas di Lmerruk deg yiseggasen n 70.Nettsemmi s wawal-a win yessefruyen di tallit tatrart.Zik wid yessefruyen ttusemman akken nniḍen.D Afṣiḥ ma yettwellih agraw-is, d Ameddaḥ ma icennu di tudrin d leswaq isefra ixdem s timad-is neɣ i xedmen wiyaḍ. D Aferraḥ neɣ d Aḍebbal ma icennu di lfuṛuḥ akken ad skecmen cwiṭ n lferḥ ɣer wulawen n yimdanen.1